
O Z N A M
								
oznamujeme občanom mesta Sliač, že dňa

28. septembra 2026 (pondelok) v čase od 7,00 hod do 17,00 hod

bude v meste  Sliač zabezpečený zber zložiek komunálneho odpadu z domácností:

Zber odpadu z domácností s obsahom nebezpečných látok
Zber textilu
Zber kuchynských odpadov

bude realizovaný prostredníctvom jedného zberného miesta na Zbernom dvore mesta Sliač, ul. ČSA. Kontajnery (ekosklady) budú pristavené na Zbernom dvore. 

Občania môžu odovzdať v uvedený deň a v uvedenom čase len nasledovné nebezpečné odpady:
· použité batérie, akumulátory
· odpadové motorové oleje
· staré farby, lepidlá, živice a obaly z nich
· žiarivky, výbojky
· elektro odpad (chladničky, mrazničky televízory, monitory , notebooky, malé elektro)

Všetky odpady, ktoré nie sú v pôvodnom obale odovzdať v uzatvorených a viditeľne nálepkou označených nádobách. Žiadame občanov, aby využili možnosť bezplatného odovzdania nebezpečných odpadov a doniesli ich na Zberný dvor. Odpad je potrebné odovzdať osobne s uvedením mena a bydliska obyvateľa.

Občania môžu odovzdať v uvedený deň a v uvedenom čase nasledovné textilné odpady:
· staré handry, posteľné prezlečenie a plachty, deky 
· staré poškodené odevy

Všetky odpady z textilu nesmú byť znečistené chemikáliami. 

Občania môžu odovzdať v uvedený deň a v uvedenom čase nasledovné kuchynské odpady:
· mrazené a chladené potraviny nevhodné na konzumáciu
· staré ovocie, zelenina

Všetky odpady z kuchýň musia byť uložené minimálne v spoločnom nepriepustnom obale so zreteľom na zamedzenie úniku kvapalných zložiek kuchynských odpadov!


[bookmark: _GoBack]


                               						    Ing., Mgr. et Mgr. Ľubica Balgová
                primátorka mesta
image1.jpeg




